runetrust/blame-folketinget-dk huggingface dataset:
Marlene Harpsøe (DF), 2011-03-31:
Så det er klart, at det virker meget selvmodsigende, at man på den ene side siger, at der mangler eksempler, og når vi så kommer med nogle og giver udtryk for, at det er et problem, så sidder man her i salen og vil gerne gøre en forskel, går jeg ud fra, men så vil man på den anden side alligevel ikke ændre på reglerne og sikre, at det her system ikke kan blive misbrugt.
Flemming Kofod-Svendsen (KRF), 1999-04-06:
Der er en række ting, som er umistelige for os i Danmark, men som ikke er en selvfølge i alle europæiske lande, og her tror jeg, Europarådet fortsat har en meget stor betydning, ikke mindst, hvad flere har været inde på, fordi vi har fået Menneskerettighedsdomstolen - dette at den enkelte borger kan møde frem og anlægge en sag mod sit eget land, fordi ens eget land ikke har givet én den behandling, landet har pligt til at give. Her synes jeg også, det er værdifuldt, at alle medlemslande bliver behandlet ens, og at også de gamle medlemslande kan komme under kritik.
Lone Dybkjær (RV), 2010-03-16:
Det kan godt være, at der er penge involveret i forbindelse med tandlæger, og det er der selvfølgelig, for der er jo patienter, der kan komme til at betale en hel masse, og vi hører om ganske mange tilfælde med patienter, der har en eller anden måske sjælden sygdom eller andet, hvor de ikke kan få noget som helst og måske også oven i købet risikerer at blive fejlbehandlet.
Kristian Jensen (V), 2003-09-09:
Lad mig sige det ligeud: Jeg er forarget over, at virksomheder åbenlyst indretter deres personalepolitik på at udnytte dagpengesystemet; jeg er forarget over et system, der belønner løstansatte frem for fastansatte; jeg er forarget over det dagpengesystem, der er beregnet på, at personer, som ikke har kunnet få et fuldtidsjob, skulle hjælpes økonomisk, misbruges af personer med endog meget høje indkomster.
Henriette Kjær (KF), 2004-02-06:
Ældre, som af den ene eller anden grund gerne vil sikre sig en lidt højere pension, har ikke mulighed for det, men vi oplever jo i dag, at flere lever længere og er mere raske end de tidligere generationer, og derfor er der behov for sådanne tiltag. Fru Line Barfod nævnte den indvending, der er kommet fra De Samvirkende Invalideorganisationer, og det vil jeg meget gerne se positivt på, for selvfølgelig skal de også have mulighed for at blive på arbejdsmarkedet.
Mikkel Bjørn (DF), 2025-10-24:
Noget af det, jeg synes er lidt underligt, er jo, at vi for nylig her i Folketinget behandlede B 17, som var Dansk Folkepartis beslutningsforslag om netop at fratage udvisningsdømte kriminelle på Kærshovedgård retten til at køre rundt i deres egen bil.
Bjarne Laustsen (S), 2018-02-07:
De kan have et referencegrundlag på en redningsbåd eller lodsbåd, der har sejlet oppe ved Skagen i 20 år, men så finder man på et nyt navn, og nu skal det hedde en hårdtvejrsbåd, og sådan en har de ikke lige lavet, men det er faktisk stort set det samme.
Keld Albrechtsen (EL), 1999-10-13:
Når nu man har fået åbnet vejen for alle disse folkeafstemninger - regeringen har jo tænkt sig at snyde befolkningen for en helt central folkeafstemning, nemlig om den kommende Amsterdam II-traktat, som skal vedtages til december næste år - vil Venstre så være med til på demokratisk vis at sikre, at også det spørgsmål bliver afgjort af befolkningen ved en folkeafstemning?
Søren Søndergaard (EL), 2016-03-03:
Vi foretrækker så en parallelaftale, men der indrømmer vi, at der er vi afhængige af, at regeringen rent faktisk kæmper for en parallelaftale og rent faktisk bruger de muligheder, der bliver givet til at få en parallelaftale i stedet for at sidde på hænderne.
Susanne Clemensen (CD), 2000-04-14:
, men når det ikke kunne lade sig gøre, tror jeg alligevel, at dette lovforslag er det første store skridt på vej til en samlet løsning. Lovforslaget gør op med den effektivitetsbetragtning, der har hersket indtil nu, men efter CD's opfattelse er den effektivitetsbetragtning, der ligger bag, heller ikke den rigtige, for hvem kan egentlig tillade sig at gøre sig til dommer over, om det er realistisk for en ansøger at gennemføre den påtænkte uddannelse og ydermere, om den efterfølgende forventes at medføre beskæftigelse?
Peter Hummelgaard (S), 2023-11-21:
, ligesom fru Rosa Lund og andre, der har de synspunkter, heller ikke, synes jeg, har tænkt til fulde og grundigt nok over, hvad det er for nogle signaler, staten sender, også om de sundhedsskadelige bivirkninger, der er ved bl.a. indtag af cannabis eller for den sags skyld hårdere stoffer.
Jørn Jespersen (SF), 1999-03-17:
Jeg vil bare spørge ministeren, om hun sådan på stående fod kan komme i tanker om nogle situationer, hvor Konkurrencestyrelsen og Konkurrencerådet har grebet ind i henhold til den nye lov over for misbrug af dominerende stilling, og hvad sanktionen i givet fald har været.
Karsten Lauritzen (V), 2009-05-05:
Bevismaterialet opdeles i lukket og åbent materiale, som det også er kendt fra den model, man har i Storbritannien, og der er mulighed for i lukkede retsmøder at fremlægge det fortrolige materiale, der ligger til grund for Justitsministeriets farevurdering, og udlændingens interesser varetages af en særlig advokat ud over vedkommendes almindelige advokat.
Anders Samuelsen (LA), 2013-10-08:
Fakta er, at vi har noget, der svarer til 270 pct. statsafgift på varme; at vi har 180 pct. afgift på biler; at vi har 25 pct. moms; at vi har en grundskyld, som stiger overalt i landet, og nogle steder i kommunerne kan man se frem til, at den stiger med 5.000 kr. om måneden.
Pernille Blach Hansen (S), 2002-01-24:
Så vil jeg endnu en gang påpege det særlige ved den sag, vi behandler i dag: Til forskel fra diverse andre råd og nævn, man har snakket om, og som den nye regering er meget optaget af, er der jo her tale om et institut, der skal forske inden for en sektor, men som ifølge regeringen ikke er et sektorforskningsinstitut.
Peter Kofod (DF), 2023-04-25:
Netop nu stiger indrejsetallet til Europa, og vi går en sommer i møde, som har potentiale til at blive en katastrofe for vores kontinent, særlig efter at coronanedlukningerne af grænserne de seneste år har øget ophobningen af mennesker i de områder, hvor man traditionelt vil søge mod Europa.
Charlotte Dyremose (KF), 2003-02-06:
Og kunne hr. Villy Søvndal ikke tænke sig, at det også kunne komme til at betyde, at nogle børn rent faktisk fik et regelmæssigt og godt måltid hver dag, hvilket ikke nødvendigvis ville være situationen, hvis de ikke var med i en madordning? Til slut: Kan hr. Villy Søvndal ikke se af f.eks. eksemplet fra Mælkebøtten, at det rent faktisk fungerer, og kan hr. Villy Søvndal dog ikke have lidt tillid til, at menneskene rundtomkring i forældrebestyrelserne også er ordentlige mennesker?
Per Clausen (EL), 2008-12-05:
Det krævede et stort engagement af såvel producenter som repræsentanter for forbrugerne og blev på den måde et godt, effektivt og sammenhængende mærke, der jo, når det handler om fødevareprodukterne, løser den udfordring, det er at beskrive noget om, hvordan produktionen foregår i forbindelse med hensynet til naturen, hensynet til menneskenes sundhed og også hensynet til dyrevelfærden.
Claus Hjort Frederiksen (V), 2010-05-12:
Det er naturligvis en ting, vi skal holde under observation, men der skal naturligvis også være økonomisk fornuft i det, og jeg finder, det er rigtigt, at kommunerne på de dage og i de perioder, hvor der møder meget få børn frem, kan varsle en lukkedag, når man samtidig fortæller, hvor den alternative pasning finder sted.
Keld Albrechtsen (EL), 2003-11-25:
Og når nu ministeren allerede på forhånd har blandet sig i folketingsdebatten, så kan han da også godt besvare det her spørgsmål. Jeg synes ikke, det er tilfredsstillende, især ikke når man tager i betragtning, at ministeren langtfra har besvaret de spørgsmål om f.eks. de økonomiske konsekvenser, som vi har stillet i udvalget.
Martin Glerup (S), 1999-05-07:
Statskassen vil via en eldristibutionsafgift få del i den forventede rationaliseringsgevinst i det mere konkurrencebetonede marked, og der oprettes et uafhængigt energitilsyn, som bl.a. skal sikre, at den øgede konkurrence på elområdet ikke resulterer i, at der sker en urimelig overvægtning af udgifter på fjernvarmeforbrugerne.
Eigil Andersen (SF), 2009-05-12:
Jeg mener jo, at hvis jeg står foran døden, formentlig fordi jeg er opgivet af det danske sundhedsvæsen, må min frihed bestå i, at jeg kan vælge en hvilken som helst behandling i udlandet, jeg ønsker, også selv om den ikke kan godkendes af de danske myndigheder.
Kristian Jensen (V), 2008-02-27:
Men hr. Frank Aaen får det til at lyde, som om det er noget, vi forsøger at gemme, så nu vil jeg sige det - jeg tror for tredje gang i dag sådan helt direkte: Regeringens overordnede skattepolitik er faktisk at sætte skatten ned på arbejde, fordi vi gerne vil motivere flere til at yde en ekstra indsats og motivere folk til at blive længere tid på arbejdsmarkedet, og fordi vi mener, det er rimeligt, at folk får lov til selv at beholde noget mere af det, de tjener.
Morten Helveg Petersen (RV), 2008-05-15:
Vi lægger vægt på, at det er en anmodning, der er kommet fra forsvaret, og som vi i Folketinget tager seriøst af hensyn til de udsendte danske soldater, som udfører et fremragende stykke arbejde i en meget, meget svær, besværlig og farlig mission.
Dan Jørgensen (S), 2022-06-02:
Nogle mener, at vi skal sænke forbruget, sænke produktionen, lade virksomheder, sukkerfabrikker, cementfabrikker og andet flytte til andre lande; andre mener – og det er heldigvis de fleste – at det nok er meget smart, at vi lever op til de krav, der er i klimaloven, nemlig at den omstilling, vi laver, er en omstilling, som skal laves under hensyntagen til lighed i vores samfund, konkurrenceevne i vores samfund, jobs, sund markedsøkonomi, sund offentlig økonomi, fordi vi jo kun, hvis vi gør det, kan være det foregangsland, som vi ønsker at være.
Lise Hækkerup (S), 2000-02-04:
De nye teknologiske informationsmuligheder vil også kunne spille en rolle her, og de gør det allerede. Det folkelige engagement har i Danmark været en væsentlig drivkraft i natur- og miljøbeskyttelsesindsatsen og er en forudsætning for den ændringsproces, der er nødvendig for at nå en bæredygtig udvikling.
Anni Svanholt (SF), 2000-12-12:
Jeg har hæftet mig ved, at det er oplyst, at der i efteråret 2001 vil blive gjort status, at der er forslag til modeller, der bliver offentliggjort, men jeg ville også meget gerne høre, om ministeren kan oplyse om det videre forløb, og hvornår vi kan forvente egentlige lovforslag i Folketinget.
Frederik Vad (S), 2025-04-02:
Tror hr. Mikkel Bjørn, når det kommer til stykket, på, at Det Konservative Folkeparti og Liberal Alliance vil vælge at skuffe alle de erhvervsorganisationer, der gerne vil have mere billig mellemøstlig arbejdskraft, eller skuffe Dansk Folkeparti og Dansk Folkepartis vælgere?
Søren Søndergaard (EL), 1999-06-16:
Men det konkrete eksempel, man kunne give, er: Hvorfor er der ikke for længst lavet en satellitkanal, der sender objektive oplysninger til Balkan; på basis af menneskerettigheder og demokrati sender oplysninger, så alle folk på Balkan via en parabolantenne kan tage det ned? Hvorfor er det ikke lavet? Hvor mange dage skal vi bombe, før der er nogen, der får den geniale idé, noget der vil koste formentlig 5 minutters krigsbudget?
Bjørn Brandenborg (S), 2022-04-19:
For måske særlig i den her tid bliver man gjort ubehagelig bevidst om, at der er fremmede magter derude, som ikke nødvendigvis vil os det godt, og så er det afgørende, at vi sikrer, at vores efterretningstjenester har de bedste muligheder for at kunne løse de opgaver med at holde Danmark trygt.
Helge Sander (V), 2006-03-29:
Så vil jeg helt overordnet sige, at med den ledelse, vi har på vores universiteter, både med hensyn til bestyrelserne og rektorerne, er jeg helt tryg ved, at det forskningssamarbejde, der er i dag, foregår fuldstændig efter de regler, som Folketinget har udstukket.
Ole Birk Olesen (LA), 2012-05-22:
Vi har i Liberal Alliance den holdning, at de penge må den almennyttige boligsektor få, når den almennyttige boligsektor beder om dem, og vi kan med sindsro stemme for det her, fordi den almennyttige boligsektor i mange år har talt om, at man gerne vil have nogle flere midler til at renovere boliger for.
Kim Behnke (FRI), 2000-05-11:
Men det er endnu mere ærgerligt ud fra, at produkter fremstillet i danske gartnerier, specielt dem vi spiser, har en langt højere kvalitet og et langt højere sundhedsniveau, end hvis man henter varerne f.eks. i Polen eller til dels også i Holland. Så ud fra alle de betragtninger burde der være en interesse og et ønske om at bevare i hvert fald nogle gartnerier i Danmark. Så kommer gartnerierne og gør opmærksom på, at for at de overhovedet er i stand til at betale afgifter, skal de altså have en ganske betydelig likviditetsreserve.
Elsebeth Gerner Nielsen (RV), 2000-11-15:
af TV 2 til en styrkelse af TV 2's børneprogrammer, og for det andet, at jeg i Folketingets spørgetid den 25. oktober har udtalt - og også i spørgetiden den 1. november gentaget - at der med medieaftalen sker en styrkelse af satsningen i forhold til børn og unges medieforbrug ved flere forskellige tiltag, herunder ved tilførsel af ekstra licensmidler til TV 2 til styrkelse af TV 2's børneprogrammer
Ulla Tørnæs (V), 2004-10-20:
Apropos selve betalingsordningen har både fru Lene Jensen og fru Margrethe Vestager og også andre spurgt, hvad der egentlig kommer til at ske med vores uddannelser underforstået, eller i hvert fald jeg har forstået det, som udtryk for en bekymring for, om det kommer til at gå ud over kvaliteten i vores uddannelsessystem.
Klaus Kjær (DF), 2001-10-11:
Ligesom fru Mariann Fischer Boel opfatter jeg også hr. Anders Samuelsens udsagn herfra sådan, at han godt vil være med på den del af forslaget, hvor der gives 100 pct.s godtgørelse i tilfælde, hvor skatteyderen får 100 pct. medhold.
Bendt Bendtsen (KF), 2004-06-01:
Vi ved, at vi har lidt forskellige synspunkter på tingene, men det har været vigtigt for mig, at vi har kunnet få enderne til at hænge sammen, at vi har kunnet finde en løsning på kapitalsagen, at vi har fået en god løsning for energiinfrastrukturen, og at vi kan få udmøntet de aftaler, vi har indgået.
Steen Gade (SF), 2006-05-03:
Det er jo sådan, at statsministeren kigger i sin regelbog og bruger sin autoritære tænkning, og så kan han ikke sætte sig ind, at man faktisk som statsminister burde tage udgangspunkt i børnene, både af hensyn til børnekonventionen og sådan set også ud fra rent almindelige menneskelige vilkår.
Tom Behnke (KF), 2012-01-27:
Fru Maja Panduro sagde, at det var et led i en finanslovaftale, og der synes jeg måske, det af hensyn til historieskrivningen er værd lige at præcisere, at det, der skete i sin tid, var, at regeringen, Venstre, Konservative, og Dansk Folkeparti fremlagde en historisk stor ungdomspakke, hvor man satte 700 mio. kr. af til en stribe tiltag af forebyggende og præventiv karakter over for børn og unge, der var på vej ud i kriminalitet.
Maria Durhuus (S), 2024-04-30:
Jeg er helt overbevist om, at når det er skrevet ind i de aftaler, vi har lavet med hinanden, bl.a. på ældreområdet, i forbindelse med psykiatrien og andre steder, altså at når vi har pårørende til at stå som en del af det, så har vi forpligtet hinanden til selvfølgelig at skulle sætte mere fokus på pårørende.
Ole M. Nielsen (KRF), 2002-03-19:
Det er ikke sådan, vi ser ulandsbistanden. Vi ynder nemlig at kalde den udviklingsbistand, for det er det, vi ønsker for de lande. Vi ønsker også en genoprettelse af miljøbistanden, og så ønsker vi også at holde Mifresta-rammens beløb intakt.
Villum Christensen (LA), 2017-11-23:
Synlighed for mig er primært synlighed for beslutningstagerne, og der synes jeg, det er en udmærket ting, at man på en eller anden måde sikrer et regime eller en tilrettelæggelsesform, så politikerne løbende skal tage stilling til det, og f.eks. siger: Okay, vi udsætter kun 20 pct. af vores portefølje, mens andre udbyder 50 pct.
Line Barfod (EL), 2002-02-08:
Jeg har længe haft den opfattelse, at det er mærkeligt, at hvis en borger skal have en færdselsbøde på 1.000 kr., er det på strafferettens område myndighedens opgave at bevise, at borgeren har begået en fejl, og der er retssikkerhedsgaranti osv.
Kristian Thulesen Dahl (DF), 2013-10-03:
Dengang ville Enhedslisten – det har jeg fundet i betænkningen – ikke være med, fordi man ikke var sikker på, at de, der kom hertil fra Østeuropa, havde krav på at få dagpenge og kontanthjælp, og det ville Enhedslisten alligevel være sikker på at de havde krav på for at kunne være med i en aftale dengang.
Joachim B. Olsen (LA), 2014-01-28:
Tværtimod har det medført, at nogle er blevet fastholdt i ledighed, altså den tid, hvor de sad på uddannelsesbænken, ville en stor del af dem være kommet i beskæftigelse, og dermed kan man sige, at uddannelse sådan for uddannelsens skyld ikke er noget, som vi er tilhængere af.
Anne Honoré Østergaard (V), 2021-03-23:
Nu har ordføreren holdt sin noget – hvad skal jeg kalde den – måske ikke sure tale, men alligevel sådan lidt aggressive tale i Folketinget, hvor vi alle sammen anerkender, at der er problemer, og vi takker for, at Dansk Folkeparti har rejst problemstillingen osv., så er det, jeg gerne vil spørge ordføreren: Hvis nu vi laver en beretning, der går ud på, at vi pålægger regeringen et ekstremt højt ambitionsniveau, altså ved forhandlingsmandat osv., er det så noget, DF ser sig selv i, eller vil DF bare ikke være med i en beretning, hvis ordet EU indgår?
Kristian Thulesen Dahl (DF), 2015-10-08:
Jeg vil sige, at et eller andet sted er det jo forfriskende, når der kommer et nyt parti med en ny stil osv. – sådan er det jo ofte – og den her idé med at prøve at kigge på, hvor man eventuelt kan finde hinanden og samarbejde om nogle ting, synes jeg er en fin tilgang til tingene.
Arne Toft (S), 2006-04-20:
Så kan man diskutere, om man skal reducere i det ene vederlag eller det andet vederlag, og det har jeg ligesom givet den indrømmelse, jeg kan, nemlig at det pædagogisk havde været lettere at argumentere for, hvis man havde gjort det omvendt, men det ville have ført til samme resultat.
Jens Hald Madsen (V), 2007-05-30:
Jeg tror, at hr. Naser Khader ved, at jeg har stor respekt for hr. Naser Khader, men jeg bliver bare lidt bekymret, når begyndelsen på et parti måske i virkeligheden mest er baseret på partilederens og stifterens baggrund og følelsesmæssige relation til et område.
Karen Hækkerup (S), 2014-06-03:
Loven indeholder bl.a. regler om, hvordan behandling af personoplysninger må finde sted, hvornår de må finde sted, hvilke rettigheder registrerede personer har, hvilke behandlinger der skal anmeldes til Datatilsynet, og hvilke tilsynsbeføjelser Datatilsynet har.
Johanne Schmidt-Nielsen (EL), 2015-07-03:
Hvis vi ser på effekterne fra starthjælpen, som man jo kan sige minder rigtig meget om den ydelse, man nu genindfører, i 00'erne, som Dansk Folkeparti også var med til at lave, var der stort set ikke nogen afskrækkende effekt, altså ikke nogen, der kan dokumenteres.
Line Barfod (EL), 2004-04-21:
En stor del af de mennesker, som man vurderer ikke er egnede til at være forældre, og børnene derfor tvangsfjernes straks ved fødslen, får børnene uden hjælp fra samfundet ad naturlig vej uden kunstig befrugtning, og derfor vil jeg gerne høre, om Socialdemokraterne ikke mener, det vil være bedre at sætte ind med en mere bredt forebyggende indsats over for de familier frem for at sætte ind i de ganske, ganske få tilfælde, hvor der foretages kunstig befrugtning.
Søren Søndergaard (EL), 2002-01-16:
for den politiske uenighed, som eksisterer bl.a. mellem Venstre og Enhedslisten. Men jeg kunne godt tænke mig at spørge ministeren, hvordan man vil undgå, at vi i Folketinget kommer i den situation, vi var i, da vi vedtog Tvindloven, dér, hvor vi gennemførte grundlovsbrud, dér, hvor vi vedtog en lov, som alle eksperterne, smagsdommerne i ministerierne, havde fortalt os var helt i overensstemmelse med grundloven, inklusive alle de juridisk kloge hjerner ovre i Justitsministeriet.
Birthe Skaarup (DF), 2006-12-14:
Samtidig har regeringen skabt ekstraordinær mulighed for fuld finansiering af scannere og strålekanoner for 600 mio. kr. både i 2005 og 2006, og næste år er der ekstra finansiering for 1 mia. kr. af scannere og strålekanoner og andet medicinsk udstyr, så der er sådan set skabt en økonomi, der gør, at dette område kan udbygges i den voldsomme takt, som det er sket siden regeringsskiftet i 2001.
Pelle Dragsted (EL), 2019-03-19:
Så vidt jeg kan læse af både det og det andet lovforslag, siger man, at det kan løses inden for den eksisterende ramme, og det er jo lidt af en udfordring, når man bliver ved med at tildele nye opgaver og et mere kompliceret tilsyn, at forvente, at det kan ske inden for den samme ramme.
Martin Lidegaard (RV), 2004-04-28:
»Hvilke konsekvenser vil statsministeren drage af justitsministerens besvarelse af Frank Jensens spørgsmål nr. S 3302, hvoraf det fremgår, at forsvarsministeren har handlet i strid med tavshedspligten og dermed overtrådt straffelovens § 152?«
Peter Duetoft (CD), 1999-12-16:
Og det kan man ikke, fordi De Konservative er drejet så langt til højre, at de folk i Det Konservative Folkeparti, der troede på borgerlige stemmer, der arbejder, overhovedet ikke gider være med i den obstruktionspolitik, som den Det Konservative Folkeparti har ført frem.
Karina Lorentzen Dehnhardt (SF), 2021-03-23:
Det skal man i vores optik selvfølgelig ikke kunne, og derfor er vi også lidt tilfredse med, at vi i forhold til politiaftalen faktisk var enige om at kigge nærmere på de her mekanismer omkring strafudmålingen, som opleves som ekstremt uretfærdige.
Peter Skaarup (DF), 2000-05-24:
Vi så jo meget store menneskemængder slås på en måde, hvor politiet af gode grunde ikke kunne gøre ret meget ved situationen, men det kunne være en fordel for politiet at tage sådanne vandkanoner, som jo ikke gør ondt, men som kan rydde et område meget hurtigt, i anvendelse, og derfor vil jeg godt høre ministerens svar lige præcis på spørgsmålet om vandkanoner.
Thor Pedersen (V), 2000-09-07:
F.eks. kunne vi i Jyllands-Posten den 3.9., her i søndags, læse om et tilfælde med en socialrådgiver på fuld tid, som er enlig mor. Hun har 3 kr. mere om dagen eller knap 700 kr. mere om året til rådighed efter skat sammenlignet med en enlig mor i samme situation på offentlig forsørgelse som regneeksempel.
Meta Fuglsang (SF), 2011-05-06:
Det skal være sådan, at uanset hvor man bor i Danmark, skal det være muligt at komme til en arbejdsplads eller i hvert fald muligt at omstille sig til noget nyt, at få nogle tilbud på efteruddannelse, på aktivering, som gavner, at man faktisk kommer i arbejde på de vilkår, der er i det område, hvor man bor.
Søren Pind (V), 2006-05-02:
Historikeren Arthur Schlesinger konstaterede ved et besøg i Moskva 1982, at Reagans vision var grebet ud af luften, og sagde, at han fandt flere varer i butikkerne, mere mad på markederne, flere biler på gaderne, mere af det hele – undtagen kaviar af en eller anden grund.
Rasmus Jarlov (KF), 2019-04-30:
Der er også behov for et meget større forarbejde, før der kan træffes beslutning om en eventuel model for kontrol med udenlandsk økonomisk aktivitet, og derfor har vi faktisk også nedsat to arbejdsgrupper, som er ved at få afdækket nogle forhold, som er vigtige for det, vi diskuterer med det her beslutningsforslag.
Lone Dybkjær (RV), 2009-10-20:
Også Det Radikale Venstre kan overordnet set støtte forslaget, men jeg vil gerne sige, at vi umiddelbart har de samme betænkeligheder, som SF's ordfører var fremme med, og jeg vil derfor sige – også i lyset af den kritik, der har været rejst mod andre forslag af tilsvarende art – at vi opfordrer til, at der bliver et rimelig grundigt udvalgsarbejde.
Karin Nødgaard (DF), 2013-01-11:
Jeg beklager da lidt, at ministeren ikke vil bakke forslaget fra Dansk Folkeparti og De Konservative op i dag, men jeg har jo også læst avisen osv. Men det, jeg egentlig gerne vil høre sundhedsministeren om, vedrører bl.a., at vi for knap et år siden, i marts 2012, var tre partier, der indkaldte til samråd.